MUHAB, yekcem deg tesnilest n uḍris, yella-d akken ad iɛiwen aselmed n tmaziɣt, as-yarnu afud ɣer zdat. Ad d-yeldi abrid i tselḍin yerzan iḍrisen, i wakken ad issinen yinelmaden ifardisen imezgiyen (invariance) n yal yiwen deg-sen, ama d ayen yerzan tuddsiwin nsen, ama d ayen yerzan iferdisen n tutlayt yettwaseqdacen deg yal yiwen. Asnekwu d tmussni n wallalen s yettwaru yal aḍris yessifsus ɣer tama n yimeɣri di tegzi akked d tira, acku d iferdisen-agi n tutlayt i d tisura i yessefk ad ilint ɣer unelmad akken ad yesnerni tizemmar-is d tutlayt-is. Deg tama nniḍen aseqdec-agi n wahil yezmer ad d-yefk tikti i uselmed akken ad iẓer uselmad anwi iferdisen iwatan i yal taɣessa n uḍris akken ad ten-yesselmed neɣ ad dyesbedd tugzimin-ines tisnalmudin.